Javier Aguirre

Javier Aguirre Onaindía (s. 1. joulukuuta 1958 México, Meksiko) on meksikolainen jalkapallovalmentaja ja entinen keskikenttäpelaaja. Maaliskuusta 2022 lähtien hän on valmentanut espanjalaista Mallorcaa. Aguirre on aikaisemmin valmentanut muun muassa Meksikon, Japanin ja vuosina 2018–2019 Egyptin maajoukkueita.

 Ura 

Pelaajana Aguirre edusti Américaa, Guadalajaraa ja espanjalaista Osasunaa. Kansainvälisellä tasolla hän kuului Meksikon joukkueeseen kotimaaperällä pelatuissa vuoden 1986 maailmanmestaruuskilpailuissa.

Valmentajana Aguirre on kotimaassaan valmentanut Atlantea ja Pachucaa, joista jälkimmäinen voitti hänen alaisuudessaan talvimestaruuden vuonna 1999. Vuonna 2001 Aguirre valittiin Meksikon maajoukkueen päävalmentajaksi. Hän luotsasi joukkueen menestyksekkäästi läpi karsintojen vuoden 2002 maailmanmestaruuskilpailuihin, joissa Meksiko voitti oman alkulohkonsa, mutta putosi neljännesvälierissä Yhdysvalloille.

Vuodet 2002–2006 Aguirre valmensi pelaajanakin edustamaansa Osasunaa. Aguirren viimeisellä kaudella seura sijoittui Primera Divisiónin neljänneksi ja sai näin ensimmäistä kertaa historiassaan paikan Mestarien liigassa kaudella 2006–2007. Samaiseksi kaudeksi Aguirre itse siirtyi Espanjan pääkaupungin Atlético de Madridiin. Kaudella 2007–2008 joukkue sijoittui hänen valmennuksessaan sarjan neljänneksi, joka oli sen paras sijoitus sitten mestaruuskauden 1995–1996. Sijoitus myös oikeutti paikkaan Mestarien liigassa, jonka karsinnoista ja lohkovaiheesta joukkue selviytyi pudotuspeleihin. Aguirre joutui kuitenkin väistymään tehtävästään helmikuussa 2009 joukkueen pelattua voitoitta koko alkuvuoden. Hänet korvasi seuran entinen maalivahti Abel Resino.Cae Aguirre y llega Abel Marca. Viitattu 3.2.2009.

Aguirre palasi Meksikon maajoukkueen päävalmentajaksi kesken jalkapallon MM-karsintoja huhtikuussa 2009. Hän korvasi potkut saaneen Sven-Göran Erikssonin.Aguirre korvaa Svenniksen Meksikon päävalmentajana Iltalehti. Viitattu 4.4.2009. Aguirren johdolla Meksiko sijoittui lopputurnauksen alkulohkossa toiseksi Uruguayn jälkeen. Neljännesvälierissä se kuitenkin hävisi Argentiinalle 3-1 ja Aguirren kohtalona oli toistamiseen pudota joukkueineen toisella kierroksella. Ottelun avausmaali jäi puhuttamaan, sillä Carlos Tevez oli selkeästi paitsioasemassa, mutta ottelun erotuomari Roberto Rosetti hyväksyi maalin. Aguirre ei kuitenkaan ottelun jälkeen teilannut tuomaristoa, vaan valitteli joukkueen virheitä muissa maalitilanteissa. Meksikon luotsi harmitteli virheitä Pian putoamisen jälkeen Aguirre ilmoitti jättävänsä maajoukkuevalmentajan tehtävät. Meksikon päävalmentaja jättää tehtävänsä

Marraskuun puolivälissä 2010 Aguirre palasi Espanjaan Primeran jumbojoukkue Real Zaragozan päävalmentajaksi. Aguirre soll Kastanien aus dem Feuer holen Meksikolainen nosti Zaragozan hitaasti, mutta varmasti pois putoamiskamppailusta ja seura oli lopulta Primerassa 13:s. Kausi 2011/12 jatkui odotuksia heikommin ja Zaragoza vajosi putoamiskamppailuun jo syksyllä. Lopulta Aguirre sai potkut vuoden 2011 lopulla Zaragozan ollessa liigan jumbosijalla. Saragossa entlässt Aguirre - Michel kommt

Joulukuussa 2012 Aguirresta tuli La Ligan jumbona majailleen RCD Espanyolin päävalmentaja. Aguirre takes over at troubled Espanyol Meksikolaisvalmentajan opit purivat seuraan ja kevään loistavien esitysten myötä Espanyol nousi liigassa sijalle 12 ja säilytti kirkkaasti sarjapaikkansa. Kaudella 2013/14 Espanyolin peliesitykset olivat vaisuja ja lopulta joukkue hyytyi La Ligan sijalle 14. Kauden jälkeen seura erotti Aguirren. Trainer Aguirre verlässt Katalonien

Heinäkuussa 2014 Aguirresta tuli Japanin maajoukkueen päävalmentaja. Aguirre embraces ‘massive challenge’ as Japan’s new soccer boss Meksikolaisen johdolla Japani eteni puolivälieriin Aasian mestaruuskisoissa 2015, kunnes putosi Arabiemiraateille rangaistuspotkukilpailussa. Aguirren pestiä Japanin valmentajana varjosti hänen Real Zaragozan aikoihin liittynyt sopupelitutkinta ja lopulta liitto erotti Aguirren helmikuussa 2015. Javier Aguirre sacked as Japan coach due to ongoing anti-corruption probe

Kesällä 2015 Aguirre jatkoi uraansa abudhabilaisen Al-Wahdan päävalmentajana.Former Japan boss Aguirre takes charge of UAE club  Aguirre luotsasi seuran Arabiemiirikuntien liigacupin mestariksi kaudella 2015/16 ja President´s Cupin mestariksi kaudella 2016/17. Hän jätti seuran toukokuun lopussa 2017.‘I’ll be a Wahdawi forever’: Out-going Al Wahda manager Javier Aguirre says farewell

Elokuussa 2018 Aguirresta tuli Egyptin maajoukkueen päävalmentaja.Egypte : Javier Aguirre nouveau sélectionneur Egyptin pudottua Afrikan mestaruusturnauksesta 2019 pudotuspelien 1. kierroksella erotti maan jalkapalloliitto Aguirren heinäkuussa 2019.Africa Cup of Nations: Egypt sack head coach Javier Aguirre after last-16 exit

Marraskuussa 2019 Aguirre palasi valmentamaan Espanjaan, kun hänestä tuli La Ligan CD Leganésin päävalmentaja.Leganes set to appoint Javier Aguirre as their new head coach Leganés putosi kauden päätteeksi liigasta ja Aguirre jätti seuran.Javier Aguirre no seguirá en el Leganés

Joulukuussa 2020 Aguirresta tuli meksikolaisen Monterreyn päävalmentaja.JAVIER AGUIRRE, NUEVO ENTRENADOR DE RAYADOS Aguirre luotsasi Monterreyn CONCACAF Champions Leaguen mestariksi 2021. Seura sijoittui myös viidenneksi FIFA Club World Cupissa. Meksikon liigassa Monterreyn kausi 2022 alkoi heikosti ja seurajohto erotti hänet helmikuussa 2022. Monterrey fires Javier Aguirre after fan drama, Liga MX struggles

Maaliskuussa 2022 Aguirre palasi jälleen Espanjaan, kun La Ligan putoamiskamppailuun juuttunut RCD Mallorca palkkasi hänet päävalmentajakseen.Mallorca confirm Javier Aguirre appointment

 Meriitit 

 Aasian mestaruuskilpailuiden puolivälierät: 2015
 CONCACAF Gold Cup: 2009
 MM-2.kierros (2): 2002, 2010

 CONCACAF Champions League: 2021
 UAE President´s Cup: 2017
 UAE League Cup: 2016
 UEFA Intertoto Cup: 2007
 Meksikon mestaruus: 1999

 Lähteet 

Luokka:Meksikolaiset jalkapalloilijat
Luokka:Meksikolaiset jalkapallovalmentajat
Luokka:Vuonna 1958 syntyneet
Luokka:Elävät henkilöt